ועדת הכספים, כנסת 17, פרוטוקול מספר 585, 2007-12-12 09:00

סטס מיסז'ניקוב: אני מבקש לפתוח את ישיבת ועדת הכספים.

סטס מיסז'ניקוב: יש לפנינו עבודה מרובה, דווקא היום הגיעו לדיון נושאים "כבדים" וחשובים.

סטס מיסז'ניקוב: הנושא הראשון על סדר היום הוא הצעת חוק הגליל (תיקון מס' 10) (מתן סובסידיה קבועה), התשס"ז-2007, כ/168.

סטס מיסז'ניקוב: רשות הדיבור לאדוני המציע, חבר הכנסת יצחק וקנין.

יצחק וקנין: כדי למנוע ויכוחים בהמשך הדיון, אני מבקש לשים מספר דברים על השולחן בצורה ברורה.

יצחק וקנין: הגשתי את הצעת החוק בחודש מרס, והממשלה אישרה אותה.

יצחק וקנין: הצעת החוק היתה אמורה להגיע לקריאה טרומית ביום רביעי.

יצחק וקנין: בבוקר ההצבעה פנו אלי מר עובד יחזקאל וכן מר עמית לנג ממשרד האוצר והרפרנט של משרד החקלאות, וביקשו להוריד את הצעת החוק מכיוון שיש רפורמה בדרך.

יצחק וקנין: לא ידעתי על הרפורמה, ואמרתי: בשום פנים ואופן לא אסיר את הצעת החוק, אבל אם יש רפורמה אני מודיע לכם שהצעת החוק שלי תשתלב בה.

יצחק וקנין: בשיחה באותו בוקר הוסכם בינינו שאביא את הצעת החוק, אבל לא תהיה הצבעה בקריאה הטרומית.

יצחק וקנין: לפיכך אמרתי מעל הדוכן במליאה שאני מבקש לא לקיים הצבעה באותו יום ולדחות אותה בשבועיים, מאחר והרפורמה עדיין לא הונחה על שולחן הכנסת.

יצחק וקנין: השר שמייצג את הממשלה אמר שהוא לא מסכים בשום פנים ואופן לדחיית ההצבעה מכיוון שהממשלה תומכת בהצעת החוק, למרות שאני כמציע ביקשתי דחייה.

יצחק וקנין: לפיכך הצבענו והצעת החוק עברה.

יצחק וקנין: נתתי את דברתי למר עמית לנג ולמר עובד יחזקאל, שלא אביא את הצעת החוק לקריאה הראשונה לעת עתה, ואם הרפורמה תונח "אלביש" את הצעת החוק שלי על הרפורמה, ובלבד שתונח לפני 31 בדצמבר.

יצחק וקנין: כך נאמר באותה ישיבה, ואני עומד על כך גם כעת.

יצחק וקנין: לצערנו הרב חוק הגליל נותק מחוק ההסדרים ולא יבוא לדיון לפני 1 בינואר 2008.

יצחק וקנין: אני בטוח גם שהליך החקיקה לא יסתיים לפני 31 במרס מכיוון שיש שם מכלול דברים שידרשו דיון במשך לפחות 5-6 חודשים.

יצחק וקנין: דבר שני, מי שטוען שעלות החוק הזה 300 מיליון שקל לא יודע מה הוא סח.

יצחק וקנין: אני מתפלא שאתם מעוותים כך את התמונה.

יצחק וקנין: הרי החוק הזה לא חדש, הוא מתגלגל כבר מ-1989 בווריאציות שונות, וכל הזמן מאריכים אותו.

עמית לנג: הטענה אחרת.

יצחק וקנין: חוק הגליל עולה 68 מיליון שקל בשנה, ומופיע בבסיס התקציב במשך כל השנים.

עמית לנג: עלותו כבר כמעט 80 מיליון שקל בשנה.

יצחק וקנין: בואו נגיד 80 מיליון שקל, אבל לא כפי שמנסים להציג.

יצחק וקנין: עמדתי בכל הסיכומים שנעשו אתי.

יצחק וקנין: אמרתי: רבותי, מאחר ולא יהיה חוק הגליל ב-1 בינואר 2008, מאחר והרפורמה לא נכנסת ולא ידוע מתי יסתיים הדיון בה, ובמשך 5 חודשים המתנתי ולא הבאתי את הצעת החוק לדיון, הקפאתי את המשך הליכי החקיקה ובמשך 5 חודשים הצעת החוק שלי מונחת במגרה, מאחר וכך אין לי ברירה אלא להביא את הצעת חוק הגליל ולהעביר אותה.

יצחק וקנין: אמרתי יותר מכך, שאני מתחייב שהחוק שלי יהיה בהתאם למה שאתם אומרים ברפורמה שלכם – עד 2017.

עמית לנג: זה לא הדבר היחיד.

יצחק וקנין: אני לא משנה את התעריפים.

יצחק וקנין: אם הרפורמה תונח בפנינו אהיה מוכן לשנות גם את זה.

יצחק וקנין: עמדתי בכל הסיכומים איתי, לא זזתי מילימטר.

יצחק וקנין: שאף אחד לא ינסה כאן להלך עלינו אימים ולהגיד שאני מפר הסכם.

יצחק וקנין: יתרה מכך, הופעל עליי לחץ בימים האחרונים להביא את זה להצבעה ולכלול גם את הרפורמה, אולם מכיוון שנתתי הבטחתי לעו"ד שגית אפיק ולחבר הכנסת סטס מיסז'ניקוב שיבוא להצבעה רק חוק הגליל גם בכך אני עומד, למרות שמנסים ללחוץ עליי להביא את זה עם הרפורמה.

יצחק וקנין: רבותי, אני עומד בהבטחות שלי במלואן.

יצחק וקנין: לפיכך אני מבקש לאשר את הצעת החוק כלשונה.

אמנון כהן: אדוני המציע, הצעת החוק של הממשלה בכל מקרה תבוא לקריאה ראשונה.

יצחק וקנין: אני מתכוון להעביר את הצעת החוק הזאת בשלוש הקריאות לפני 31 בדצמבר.

שגית אפיק: הצעת החוק שמונחת כעת בפני הוועדה היא בהכנה לקריאה שנייה ושלישית.

אמנון כהן: חיכית מספיק.

יצחק וקנין: חיכיתי 5 חודשים ועמדתי בהבטחות שלי, לא הפרתי ולו הבטחה אחת, גם במה שסיכמתי עם חבר הכנסת סטס מיסז'ניקוב ועו"ד שגית אפיק.

יצחק וקנין: אני עומד בדיבורים שלי.

יצחק וקנין: רבותי, שאף אחד לא יהלך עלינו אימים.

יצחק וקנין: אנחנו נעביר את החוק, ואחר-כך נשתלב ברפורמה שלכם.

יצחק וקנין: אין לי בעיה עם הרפורמה.

סטס מיסז'ניקוב: חבר הכנסת וקנין, אולי תוכל להגיד לנו מה יקרה אם לא נעביר את הצעת החוק הזאת עד 31 בדצמבר?

יצחק וקנין: החל ב-1 בינואר הסובסידיה לא תינתן יותר כי לא יהיה חוק הגליל.

יצחק וקנין: אני רוצה להזכיר, החוק הזה מוארך כבר שלוש פעמים – ב-1987 הוארך על-ידי, בהסתייגות לחוק ההסדרים, ההסתייגות היחידה שעברה, ואז הוחלט על הקצבה של 300 מיליון שקל ל-5 שנים עד שנת 2002; ב-2002 הממשלה אישרה הארכה נוספת ל-5 שנים עד שנת 2007; ב-2007 אנחנו מבקשים הארכה נוספת.

יצחק וקנין: לולא ההארכה, ב-1 בינואר 2008 לא יהיה יותר חוק הגליל, יפוג תוקפו.

יצחק וקנין: מדובר כאן בישובי קו העימות, ישובים שכולכם יודעים ממה מתפרנסים.

יצחק וקנין: ענף הלול הוא הענף העיקרי שבו הם עוסקים.

יצחק וקנין: אם לא ניתן סובסידיה ייווצר פער של 5-6 חודשים בהם לא תינתן סובסידיה לענף הזה.

יצחק וקנין: לכן אני רואה חשיבות רבה מאוד בהעברת הצעת החוק הזאת כעת.

עמית לנג: אין לנו הערות קונקרטיות לחבר הכנסת יצחק וקנין, למעט העובדה שגם בדיון הקודם, כאשר אמר שיסכים להצטרף לנוסח הממשלתי – וגם יושב-ראש הוועדה הסכים, וזה מופיע בפרוטוקולים – היתה הסכמה רחבה שכאשר הנוסח הממשלתי יונח כולם ייצמדו אליו.

עמית לנג: הנוסח הממשלתי הובא ועבר בקריאה ראשונה.

עמית לנג: אי אפשר לדון בו כעת מפאת ההסכמים ומפאת ההחלטות, אבל עדיין ניתן לאמץ את הנוסח המופיע בנוסח הממשלתי, ואתה לא עושה כן.

אמנון כהן: מה ההבדל בין הנוסחים?

יצחק וקנין: ההבדל אחד – רק בתעריפים של הסובסידיות.

עמית לנג: ההבדל בשני דברים.

עמית לנג: ראשית, יש מגבלה על פרק הזמן אליו הוא מוארך.

עמית לנג: חבר הכנסת וקנין אמר כאן שהוא מוכן להתאים את הצעת החוק שלו למועד שמציעה הממשלה, עד 2017.

עמית לנג: אבל הדבר השני והחשוב יותר, שהחוק מתאים עצמו להיקף ההשקעה שנעשית בצד הממשלה, לא בצד החוק.

עמית לנג: הממשלה החליטה על רפורמה מסוימת, להקצות 300 מיליון שקלים במשך זמן מסוים לשדרוג הלולים, להוצאתם מתוך הישובים, לפדיון מכסות למי שרוצה, לאלף ואחד דברים, השקעה נרחבת.

עמית לנג: בצד זה קבענו גם לוח זמנים, שבמסגרת ההארכה הזאת, החל מנקודת זמן מסוימת לאחר שתתחיל להתבצע השקעה בצד הממשלתי יופחת היקף הסובסידיה לשיעורין על פני מספר שנים.

עמית לנג: את זה חבר הכנסת וקנין לא מאמץ.

עמית לנג: זה החלק שחשוב לנו לקבע אל מול ההשקעה שאנו אמורים לבצע, ומתחילים להשקיע בשנה הבאה.

אמנון כהן: יש בכך היגיון.

עמית לנג: ככל שהחוק יוארך עד לשנת 2017 ללא הפרמטרים של ההפחתה בשיעורי התמיכות, מבחינתנו זה לא תואם את ההצעה הממשלתית.

עמית לנג: בל נשלה את עצמנו, כאשר הרכיבים הללו לא כלולים בהצעת החוק שלפנינו היא לא תואמת את ההצעה הממשלתית.

עמית לנג: אתם יכולים להחליט כרצונכם, אתם הכנסת, אבל בסופו של דבר כל עוד זה לא יתאם להחלטה הממשלתית וכל עוד החוק הממשלתי לא יהיה בתוקף לא נוכל לבצע השקעות בצד שלנו.

סטס מיסז'ניקוב: בואו נשים דברים על השולחן.

סטס מיסז'ניקוב: חבר הכנסת וקנין התיישר לפי הצעת החוק הממשלתית והלך כברת דרך ארוכה לקראתה.

סטס מיסז'ניקוב: הוא נתן מילת כבוד גם למר עובד יחזקאל מזכיר הממשלה וגם לנו, שהיום יועלה רק נושא הארכת המועדים של הסובסידיה.

סטס מיסז'ניקוב: כולנו יודעים שב-31 בדצמבר תוקף החוק יפקע, וכך גם אתה אומר.

סטס מיסז'ניקוב: אתם במשרד האוצר הסכמתם להוציא את זה מחוק ההסדרים.

סטס מיסז'ניקוב: היה דיון אצל יושבת-ראש הכנסת, חוק הגליל הממשלתי היה בתוך חוק ההסדרים והסכמתם להוציא אותו משם.

סטס מיסז'ניקוב: כפי שהתעקשתם על רפורמה בבריאות הייתם יכולים להתעקש גם על חוק הגליל, אבל הסכמתם להוציא את זה מחוק ההסדרים ולהביא את זה לאחר 1 בינואר.

סטס מיסז'ניקוב: גם אם יושבת-ראש הכנסת, חברת הכנסת דליה איציק, מתעקשת לא להכניס את זה בחוק ההסדרים, החקלאים בגליל לא צריכים להיות בני ערובה, וחבר הכנסת היוזם אחרי שהתיישר עם ההצעה הממשלתית והלך כברת דרך ארוכה – והוא חבר קואליציה, כמוני – גם כן לא צריך להיות בן ערובה להצעה הממשלתית.

סטס מיסז'ניקוב: לכן אני לא מבין על מה אנחנו דנים.

סטס מיסז'ניקוב: בכל זאת אני רוצה לעשות עוד ניסיון.

סטס מיסז'ניקוב: אני מציע שתצאו החוצה למשך 20 דקות ותנסו להגיע להסכמות.

סטס מיסז'ניקוב: לא נפסיק בינתיים את הדיון בוועדה אלא נעסוק בעניינים אחרים.

מוחמד ברכה: אדוני היושב-ראש, הרי במילא הצעת החוק הממשלתית תובא לכאן לאחר הקריאה הראשונה.

מוחמד ברכה: אפשר להתקדם בהליך החקיקה, לאשר את הצעת החוק של חבר הכנסת וקנין בקריאה ראשונה, ואחר-כך להתקדם בשתי ההצעות במקביל.

שגית אפיק: הצעת החוק של חבר הכנסת וקנין נמצאת כעת בהכנה לקריאה שנייה ושלישית.

שגית אפיק: אי אפשר היום לחבר בין שתי ההצעות.

מוחמד ברכה: אפשר.

מוחמד ברכה: מה שאפשר לעשות נקבע בשולחן הזה.

אריאל כהאן: הצעת החוק הממשלתית תידון רק לאחר 1 בינואר 2008.

יצחק וקנין: מאחר ונתתי דברתי לא להכניס בהצעת החוק שלי את הרפורמה, אני מסכים שזה יבוא עכשיו עם הרפורמה, אבל הבטחתי גם ליושב-ראש הוועדה חבר הכנסת סטס מיסז'ניקוב וגם ליועצת המשפטית עו"ד שגית אפיק להביא את הצעת החוק במתכונתה הנוכחית.

מוחמד ברכה: זה לא אישי, אלא ענייני.

סטס מיסז'ניקוב: הכול אישי.

סטס מיסז'ניקוב: רשות הדיבור למנכ"לית משרד החקלאות ופיתוח הכפר ואחריה ליועצת המשפטית, בבקשה.

סטס מיסז'ניקוב: אולי נצא מהפלונטר הזה.

יעל שאלתיאל: אולי אני יכולה לסייע לכם ולהזכיר שבדיון שנערך כאן לקראת הקריאה הראשונה אמר נציג אגף התקציבים במשרד האוצר - - -

ראובן ריבלין: חשוב לנו לדעת בעיקר, אם נעביר את החוק הזה, האם יש תקציב במשרד החקלאות ופיתוח הכפר לבצע אותו?

יעל שאלתיאל: כאשר מעבירים עד 2017, אני יכולה לבצע.

סטס מיסז'ניקוב: יש לה כסף, עד שמר עמית לנג יגיד שאין לה כסף.

יעל שאלתיאל: אני רוצה להזכירכם שבדיון בוועדת הכספים לקראת הקריאה הראשונה דיברו נציגי אגף התקציבים על הפחתה מדורגת ומינורית בסובסידיה, מה שמר עמית לנג ציין כאן, וחבר הכנסת וקנין הסכים להכליל את זה.

יעל שאלתיאל: השאלה אם אי אפשר, כדי שכל הצדדים יהיו מרוצים, שגם נוכל להתחיל ליישם את הרפורמה.

יעל שאלתיאל: כפי שאמר מר עמית לנג, כל עוד לא "מתיישרים" עם הצעת החוק הממשלתית אנחנו לא יכולים להתחיל לבצע את הרפורמה.

יעל שאלתיאל: נוכל לשלם את הסובסידיה.

סטס מיסז'ניקוב: מה ההצעה שלך?

יעל שאלתיאל: כפי שסיכמתם בדיון לקראת הקריאה הראשונה, אני מציעה להתיישר על-פי ההצעה הממשלתית שהוסכם עליה.

סטס מיסז'ניקוב: הצעת החוק הממשלתית לא תתחיל להידון בוועדה לפני 1 בינואר, לפני תום חוק ההסדרים.

סטס מיסז'ניקוב: זה אומר שניכנס עמוק לפברואר, ואולי גם למרס.

סטס מיסז'ניקוב: הצעת החוק הפרטית של חבר הכנסת וקנין מבטיחה סובסידיות בלבד אחרי 31 בדצמבר.

סטס מיסז'ניקוב: האם חשוב שההצעה הזאת תיכנס לתוקף לפני 31 בדצמבר?

סטס מיסז'ניקוב: האם ייגרם נזק לסובסידיות לאותם ענפים לולא תיכנס לתוקף הצעת החוק הפרטית?

סטס מיסז'ניקוב: את המומחית, אנחנו לא.

יעל שאלתיאל: בוודאי, וכך נאמר כבר.

יעל שאלתיאל: אם לא תאשרו את הצעת החוק של חבר הכנסת וקנין, החל ב-1 בינואר 2008 לא יהיו סובסידיות.

יעל שאלתיאל: מכיוון שמדובר ברפורמה גדולה מאוד, לא נוכל להיכנס אל תוך הרפורמה.

יעל שאלתיאל: יישמר צד אחד, הסובסידיות יישמרו, אבל לא נוכל להיכנס לרפורמה.

יצחק וקנין: אני רוצה לומר דבר מה כדי שתראו שאני בא בידיים נקיות.

יצחק וקנין: אני מוכן יותר מזה, שהצעת החוק תהיה הוראת שעה לשנת 2008 בלבד.

יצחק וקנין: אם תסיימו את הליכי החקיקה של הצעת החוק הממשלתית הכול ישתלב ביחד.

יצחק וקנין: שנה אחת.

יצחק וקנין: אין לכם ברירה.

יצחק וקנין: יותר מזה אני לא מוכן להשתפר.

יצחק וקנין: ולא, אעביר את זה ל-2017.

עמית לנג: אין לי התנגדות כל עוד זה הוראת שעה לשנת 2008, ובלבד שהוועדה תתחייב לדון במהלך שנת 2008.

סטס מיסז'ניקוב: כל עוד אני יושב-ראש הוועדה.

מוחמד ברכה: ההתניה הזאת, שוועדת הכספים תתחייב לדון במהלך שנת 2008, לא מקובלת.

מוחמד ברכה: מה זה שייך?

סטס מיסז'ניקוב: זה הוראת שעה.

מוחמד ברכה: הוראת שעה ללא התניות.

עמית לנג: שיהיה ברור לכל היושבים כאן, שכל עוד הצעת החוק הממשלתית לא תעבור לא נוכל להתקדם בביצוע הרפורמה.

יצחק וקנין: אז אני לא מסכים להפוך את הצעת החוק שלי להוראת שעה.

יצחק וקנין: אל תשחק אתי משחקים.

יצחק וקנין: אני אלך אתכם עד הסוף.

עמית לנג: הסובסידיות ישולמו במהלך שנת 2008, על-פי הצעת החוק של חבר הכנסת וקנין, אך ההתקדמות בצד ההשקעה לא תיעשה כל עוד לא ייגמר הדיון בהצעת החוק הממשלתית.

מוחמד ברכה: אדוני היושב-ראש, אני מציע לאשר את הצעת החוק כהוראת שעה ל-2008, ללא שום תוספת.

מוחמד ברכה: אחר-כך אם הרפורמה תעבור או לא תעבור, אם החוק שתוקפו עד 2017 יעבור או לא יעבור זה עניין של הכנסת, אבל אי אפשר להשאיר חלל מ-1 בינואר והלאה.

מוחמד ברכה: לכן יש להעביר את הצעת החוק כהוראת שעה למשך שנה אחת, ללא שום התניות נוספות.

ראובן ריבלין: זה לא צריך להיות כתוב אלא בפרוטוקול.

שגית אפיק: במקום "הצעת חוק הגליל (תיקון מס' 10)" זה יהפוך להיות "(הוראת שעה)".

יעל שאלתיאל: למה להפוך את זה להוראת שעה?

שגית אפיק: אם זה רק ל-2008 זה יפוג בסוף שנת 2008, כלומר זה הוראת שעה.

אמנון כהן: אם תהיה רפורמה לא נאריך את זה פעם נוספת.

אורי צוק בר: חוק הגליל לא מסתיים בסוף השנה.

אורי צוק בר: התיקון הספציפי הזה הוא לשיעורי הסובסידיה, אך החוק לא בטל.

שגית אפיק: התיקון שאנו עושים עכשיו בהצעת החוק של חבר הכנסת וקנין הוא הוראת שעה.

שגית אפיק: סעיף 1 – תיקון סעיף 2 בחוק העיקרי "בחוק הגליל, התשמ"ח-1988 (להלן – החוק העיקרי), בסעיף 2(ד)(1), אחרי "2007 13% 17%" יבוא: "2008 13% 17%".

שגית אפיק: סעיף 2 – תחילה תחילתו של סעיף 2(ד)(1) לחוק העיקרי, כנוסחו בסעיף 1 לחוק זה, ביום כ"ג בטבת התשס"ח (1 בינואר 2008).

שגית אפיק: "

סטס מיסז'ניקוב: מי בעד אישור הצעת חוק הגליל (תיקון מס' 10) (מתן סובסידיה קבועה) (הוראת שעה), התשס"ז-2007?

סטס מיסז'ניקוב: מי נגד?

סטס מיסז'ניקוב: הצבעה בעד הצעת חוק הגליל (תיקון מס' 10) (מתן סובסידיה קבועה) (הוראת שעה), התשס"ז-2007 – רוב נגד – אין נמנעים – אין הצעת החוק נתקבלה.

סטס מיסז'ניקוב: הצעת החוק נתקבלה פה אחד.

סטס מיסז'ניקוב: תודה רבה.